A beavatkozás a betegség bármelyik stádiumában elvégezhető, sőt látásjavító céllal tiszta lencse cserére is van lehetőség. Minél előrehaladottabb azonban a szürkehályog, azzal arányosan nő az esetleges komplikációk kialakulásának az esélye a műtét során. Nem érdemes tehát megvárni, hogy a hályog “megérjen”. Érett hályognál nem csak a műtét lehet bonyolultabb, de az életminőség is romlik, hiszen minél előrehaladottabb a betegség, annál rosszabb a páciens látása.